**5 нче сыйныф татар теленнән эш программасына аннотация**

5 нче сыйныфта татар теленнән эш программасы түбәндәге документларга нигезләнеп

төзелде:

Татарстан Республикасының “Мәгариф турында”гы Законы

Россия Федерациясендәге һәм Татарстан Республикасындагы мәгарифкә кагылышлы

хокукый-норматив актлар .

Россия Федерациясенең “Россия Федерациясе халыклары телләре турында”гы

Законы

Татарстан Республикасы Мәгариф һәм фән министрлыгы тарафыннан чыгарылган

“Татар телендә урта белем бирү мәктәпләре өчен татар теленнән программалары” (5-

11 нче сыйныфлар, Казан, Мәгариф нәшрияты, 2010)

Татарстан Республикасы Арча муниципаль районының “Сеҗе төп гомуми белем

мәктәбе” муниципаль бюджет гомуми белем учреждениесенең укыту программасы

Белем бирү учреждениеләренә укыту процессында куллану өчен рөхсәт ителгән

региональ дәреслекләр исемлеге;

Татарстан Республикасы Арча муниципаль районының “Сеҗе төп гомуми белем

мәктәбе” муниципаль бюджет гомуми белем учреждениесенең 2014-2015 нче уку

елына төзелгән укыту планы

**5 нче сыйныф татар теле предметына гомуми характеристика**

1. Укучыларда ана телен өйрәнүгә кызыксыну, омтылыш уяту, үз милләтеңә һәм

аның теленә мәхәббәт тәрбияләү.

2. Балаларда татар теленең барлык бүлекләре буенча мәгълүматлылыкны

(компетенцияне) булдыру.

3. Укучыларда коммуникатив компетенция булдыру. Аралашканда тел

чараларыннан урынлы файдаланырга өйрәтү.

4. Телдән һәм язма сөйләм осталыгы һәм күнекмәләре булдыру.

5. Укучыларда татар мәдәниятенә караган мәгълүматлылыкны үстерү.

5 нче сыйныфта татар теленнән белем бирүнең **максатлары:**

- Укучыларның башлангыч мәктәптә фонетик, орфоэпик, орфографик, лексик,

грамматик нигезләреннән алган белемнәрен системалаштыру, катлаулырак формаларда

өйрәтүне дәвам итү.

- татар телен өйрәнүгә карата кызыксынуны көчәйтү,үз телеңә хөрмәт тәрбияләү,татар

теле аша башка халыкларның телләренә, рухи мирасына мәхәббәт хисе тәрбияләү;

- әдәплелек, күркәм холык, эчке һәм тышкы матурлык тәрбияләү, белем алуга зур

кызыксыну уяту;

- дәреслек, өстәмә һәм белешмә әдәбият белән эш итү, уку, язу күнекмәләрен

камилләштерү.

Төп **бурычлар:**

1. Фонетика, графика, лексикология, сүз ясалышы буенча мәгълүмат булдыру, аларны

практикада куллану күнекмәләре булдыру;

2. Сүзлек запасын баету, аны куллануга игътибар итү, туган тел ярдәмендә иркен

аралашу, уй-фикереңне белдерүгә ирешү;

3. Укучыларның орфографик һәм пунктуацион грамоталылыгын камилләштерү.

4. Телнең төп грамматик чараларын сөйләм процессында куллануга ирешү.

“Татар телендә урта белем бирү мәктәпләре өчен татар теленнән программалары”нда (5-

11 нче сыйныфлар, Казан, Мәгариф нәшрияты, 2010), атнага 1 сәгать исәбеннән 34 дәрес

каралган.

2014-2015 нче уку елына

төзелгән укыту планында 5 нче сыйныфка татар теленнән 34 сәгать дәрес үткәрү

планлаштырыла.

Татар урта гомуми

белем бирү мәктәбенең 5 нче сыйныфы өчен дәреслек. Казан, “Мәгариф” нәшрияты, 2006)

файдаланыла.

**Укыту-методик кулланмалар**

1. Татар телендә урта гомуми белем бирү мәктәпләре өчен татар теленнән программа (5-11

нче сыйныфлар). – Казан: “Мәгариф” нәшрияты, 2010.

2. Татар теле: Татар урта гомуми белем бирү мәктәбенең 5 нче сыйныфы өчен дәреслек /

Р.А.Юсупов, К.З.Зиннәтуллина, Ч.М.Харисова, Т.М.Гайфуллина. – Казан: Мәгариф, 2006.

3. Ф. Ф. Харисов, Ч. М. Харисова. Татар теле.Кагыйдәләр, күнегүләр. Казан, “Мәгариф”

нәшрияты, 2007

4 .Ф.Ф.Харисов, Ч.М.Харисова.Татар теленнән күнегүләр һәм тестлар.

Казан.”Яңалиф”нәшрияты, 2006

5 Н.В.Максимов, С.М.Трофимова, М.З.Хәмидуллина. Татар теленнән диктантлар һәм

изложениеләр җыентыгы .5-11 Казан.”Мәгариф” нәшрияты, 2005

6. З.Н.Хәбибуллина, И.Г.Гыйләҗев .Изложениеләр җыентыгы. Казан.”Мәгариф”

нәшрияты, 1994

7. Н.В.Максимов. Урта мәктәптә татар теле укыту. Фонетика. Морфология. Казан.

”Мәгариф” нәшрияты, 2004

8. Ф.Сафиуллина.Хәзерге татар әдәби теле. Казан.”Мәгариф” нәшрияты, 2002

9. http://www.belem.ru/system/files/fonetikaorfografiyakabatlau.zip

**Программа эчтәлеге**

**Кереш. Тел – кешеләрнең аралашу чарасы.**

**Башлангыч сыйныфларда үткәннәрне кабатлау һәм тирәнәйтү.**

Морфология һәм орфография һәм сүз төркемнәре турында турында төшенчә. Исем.

Уртаклык һәм ялгызлык исемнәр. Берлек һәм күплек сандагы исемнәр. Аларның килеш белән

төрләнеше. Килеш кушымчаларының дөрес язылышы. Фигыль. Фигыль төркемчәләре:боерык

һәм хикәя фигыльләр. Үткән, хәзерге, киләчәк заман хикәя фигыльләр, аларның зат-сан белән

төрләнеше. Алмашлык. Зат алмашлыклары, аларның мәгънәләре. Килешләр белән

төрләнешендәге үзенчәлекләре. Синтаксис һәм пунктуация турында гомуми төшенчә.

Сүзтезмәдә иярүче һәм ияртүче сүзләр. Аларны бәйләүче чаралар. Җөмлә. Гади һәм кушма

җөмләләр. Әйтү максаты буенча җөмлә төрләре.Алар ахырында тыныш билгеләре. Җөмлә

кисәкләре. Җөмләнең баш кисәкләре. Җөмләнең иярчен кисәкләре.

**Фонетика. Графика. Орфоэпия. Орфография.**

Фонетика һәм орфоэпия турында гомуми төшенчә. Авазлар һәм хәрефләр. Сөйләм

органнары. Авазларның ясалышы. Сузык һәм тартык авазлар, аларны белдерә торган хәрефләр.

Авазларны төркемләү. Сузык авазлар, аларның составы. Киң һәм тар әйтелешле (о-о, ы-ы, е–е)

авазларының дөрес әйтелеше. Дифтонглар Сингармонизм законы. Авазларның сөйләмдәге

үзгәреше. Сузыкларның кыскаруы. Тартык авазлар, аларның составы. /к/, /г/, /къ/, /гъ/

тартыклары. /һ/, /х/ тартыклары. /н/, /ң/ тартыклары. /в/, һәм /w/ тартыклары. Сөйләмдә

тартыкларның үзгәреше. (Ассимиляция, диссимиляция, җайлашу.) Тартык авазларның

таблицасын төзү. Иҗек, иҗек калыплары. Сүз басымы, аның үзенчәлекләре. Интонация һәм

аның өлешләре. Фонетика һәм орфоэпиядән үткәннәрне кабатлау. Фонетик анализ тәртибе.

Графика һәм орфография турында гомуми төшенчә. Алфавит. Авазларны язуда күрсәтү. Сузык

аваз хәрефләре, аларның составы. О,ө, ы, э(е) хәрефләренең дөрес язылышы. Я, ю, е, ё

хәрефләренең дөрес язылышы. Тартык аваз хәрефләре. Ч, җ , в хәрефләренең дөрес язылышы.

/къ/, /гъ/ авазларының язуда белдерелүе. /Җ, й, ч, һ, н, ң/ авазларын белдерүче хәрефләрнең

дөрес язылышы. Ь, Ъ хәрефләренең дөрес язылышы. Сүзләрне юлдан – юлга күчерү. Фонетика,

орфоэпия, графика һәм орфография буенча үткәннәрне гомумиләштереп кабатлау.

**Лексикология һәм сөйләм культурасы**.

Лексика һәм сөйләм культурасы турында төшенчә. Сүз, аның лексик мәгънәсе. Бер һәм

күп мәгънәле сүзләр. Туры һәм күчерелмә мәгънәле сүзләр. Синоним, антоним, омоним сүзләр.

Фразеологик әйтелмәләр. Килеп чыгышы ягыннан татар теленең сүзлек составы. Алынмалар.

Кулланылыш даирәсе ягыннан татар теленең сүзлек составы. Гомумхалык, әдәби тел,

диалекталь, профессиональ сүзләр. Кулланылыш дәрәҗәсе ягыннан татар теленең сүзлек

составы. Тарихи сүзләр, архаизмнар, неологизмнар. Төрле типтагы сүзлекләр, төрләре, алардан

файдалану күнегүләре.

**Сүз ясалышы. Сөйләм культурасы.**

Сүз төзелеше турында төшенчә. Сүзнең мәгънәле кисәкләре**.** Тамыр һәм кушымча. Сүз

ясагыч һәм мөнәсәбәт белдерүче кушымчалар, бәйләгеч кушымчалар. Кушымчаларның ялгану

тәртибе. Нигез (сүзнең тамыр һәм сүз ясагыч кушымчадан торган өлеше). Тамыр һәм нигез. Сүз

төзелешен тикшерү тәәртибе. Сүз ясалышы. Сүз ясалыш ысуллары. Сүз ясагыч кушымча

ялгану ысулы. Сүзләр кушылу ысулы.кушма сүзләр. Парлы сүзләр. Тезмә сүзләр. Фонетик

ысул. Сүзләрнең мәгънәсен үзгәртү ысулы. Сүзләрне бер сүз төркеменнән икенчесенә күчерү

ысулы. Сүзләрне кыскарту. Сүз төзелешен һәм ясалышын гомумимләштереп кабатлау.

**Укучыларның белем дәрәҗәсенә таләпләр**

**укучылар белергә тиеш:**

- сүз төркемнәрен дөрес язу,

- орфографик сүзлектән файдалана белү;

- татар телендәге сүзләрнең мәгънәле кисәкләрен аера белү;

- сүзләрне шартлы билгеләр белән һәм телдән сөйләп тикшерә белү;

**укучылар ия булырга тиешле күнекмәләр :**

-өйрәнелгән темаларга бәйле рәвештә сүзләргә фонетик һәм лексик анализ ясау,

- бирелгән таныш сүзнең мәгънәсен аңлату; өйрәнелгән орфограммаларны табу;

җөмләдәге сүзләрнең язылышын аңлату;

- фразеологик әйтелмәләрнең мәгънәләрен аңлау;

- сүзләрнең мәгънәле кисәкләрен табу һәм аларга аңлатма бирү, аларны шартлы

билгеләр белән күрсәтү; ясалышы ягыннан төрләрен билгеләү;

- текстның темасын һәм төп фикерен аңлау, гади план төзеп, эчтәлеген сөйләү;

сочинение һәм изложение язу;

- эш кәгазьләреннән мәкалә, хат һәм белешмә язарга өйрәнү;

**Алган белем һәм күнекмәләрне көндәлек тормышта һәм практикада куллана**

**белергә тиеш:**

- сүз төркемнәрен дөрес язу, аларны сөйләмдә дөрес куллана белү;

- телдән һәм язма сөйләмдә фикерләрне тәэсирлерәк итеп белдерү өчен

синонимнарны файдалану;

- туган тел ярдәмендә иркен аралашу, уй-фикереңне белдерүгә ирешү;

**Укучыларны аттестацияләү өчен кулланыла торган формалар:**

- иншалар;

**-** тестлар;

**-** контроль биремнәр;

**-** Диктантлар;

**-** Изложениелар;

**-** Индивидуаль биремле карточкалар;\_\_